Trygve Lysaker

Trygve Johan Lysaker (født 8. mars 1917 i Øymark, død 26. juli 2004 i Trondheim) var en norsk historiker.

Han vokste opp på gården Kongerud ved Slitu. Han ble cand.philol. med hovedfag i norsk og bifag i tysk og historie ved Universitetet i Oslo i 1947. Lysaker var lektor ved Harstad kommunale høyere allmennskole 1947–1957, deretter lektor ved Gerhard Schønings skole i Trondheim 1957–1984. Han var også  konservator ved Norsk lokalhistorisk institutt 1956–1958. Lysaker utgav flere lokal- og kirkehistoriske skrifter.

Han ble innvalgt som medlem i Det Kongelige Norske Videnskabers Selskab i 1957.

Han var gift med Johanna Amalie (Tommelise), datter av biskop Arne Fjellbu og Karen Christie i Trondheim.

Referanser

Eksterne lenker 
 Trygve Lysakers private arkiv finnes ved Universitetsbiblioteket i Trondheim, Gunnerusbiblioteket.

Norske lokalhistorikere
Norske kirkehistorikere
Norske lektorer
Alumni fra Universitetet i Oslo
Medlemmer av Det Kongelige Norske Videnskabers Selskab
Personer fra Trøgstad kommune